Wilhelm-huuto

Wilhelm-huuto () on etenkin yhdysvaltalaisissa toiminta- ja seikkailuelokuvissa usein käytetty äänitehoste, miesäänen esittämä kauhunkirkaisu.

Wilhelm-huutoa käytettiin ensimmäisen kerran vuonna 1951 ilmestyneen elokuvan Etäiset rummut kohtauksessa, jossa alligaattori syö miehen. Wilhelm-huudon huusi todennäköisesti muusikko Sheb Wooley, joka teki elokuvien äänitehosteita. Alkuperäisen Tähtien sota -elokuvan äänisuunnittelija Ben Burtt löysi huudon arkistonauhoilta ja lisäsi sen kohtaukseen, jossa Imperiumin sotilas putoaa kuiluun. Burtt antoi tehosteelle sen nykyisen nimen: hän kutsui sitä Wilhelm-huudoksi, koska elokuvassa Palava nuoli (1954) huuto kuuluu, kun Wilhelm-nimistä miestä ammutaan nuolella.

Tähtien sodan myötä Wilhelm-huutoa alettiin käyttää enemmän ja tehosteesta itsessään tuli vitsi. Tehostetta käytetään muun muassa elokuvissa Kadonneen aarteen metsästäjät, Gremlins 2 – uusi pesue, Reservoir Dogs ja Toy Story – leluelämää sekä useissa televisiosarjoissa, nettivideoissa ja peleissä. Suomalaisista elokuvista Wilhelm-huutoa on käytetty elokuvissa Ainoat oikeat (2013) ja Onnelin ja Annelin talvi (2015).

Elokuvia, joissa Wilhelm-huuto esiintyy

 Vuosi  Suomenkielinen nimi Alkuperäinen nimi Kohtaus 1951  Etäiset rummut  Distant Drums Mies joutuu alligaattorin syömäksi1954  Palava nuoli  Charge at Feather River  Intiaanien nuoli osuu Wilhelm-nimiseen cowboyhinIntiaani heittää seipään cowboyta päinCowboy puukottaa intiaanin Yön pedot  Them!  Muurahaiset hyökkäävät laivaanPalkki putoaa viemärissä sotilaan päälleMuurahainen nappaa Petersonin 1969  Hurja joukko  The Wild Bunch  Joukkion jäsentä ammutaan haulikolla silmäänPike ampuu sokeutuneen toverinsa tämän pyynnöstä 1977  Star Wars: Episodi IV – Uusi toivo  Star Wars Episode IV: A New Hope  Keisarillinen sotilas putoaa Kuolemantähden kuiluun 1980  Imperiumin vastaisku  Star Wars Episode V: The Empire Strikes Back  Chewbacca paiskaa keisarillisen sotilaan Pilvikaupungissa 1981  Kadonneen aarteen metsästäjät  Raiders of the Lost Ark  Sotilas putoaa kuorma-auton kyydistä 1982  Poltergeist  Poltergeist  Television sotaelokuvassa kuuluu sotilaan parkaisu 1983  Jedin paluu  Star Wars Episode VI: Return of the Jedi   Han Solon heittämä reppu pudottaa keisarillisen upseerin kuiluunJabban vartijat putoavat Sarlaccin kitaan 1984  Indiana Jones ja tuomion temppeli  Indiana Jones and the Temple of Doom  Indiana Jones työnnetään tarjoilijan vaunulla päin orkesteriaIndiana ampuu kiinalaisen gangsterinMola Ram joutuu alligaattorien syömäksi 1987  Avaruusboltsit  Spaceballs  Kimpoava lasersäde osuu sotilaaseen 1989  Indiana Jones ja viimeinen ristiretki  Indiana Jones and the Last Crusade  Käsikranaatti surmaa yhden Kazimin miehistä 1990  Gremlins 2 – uusi pesue  Gremlins 2 - A  New Batch  Mies putoaa kaiteen yli1991Kaunotar ja hirviöBeauty and the BeastLopun linnataistelu1992  Reservoir Dogs  Reservoir Dogs  Mr. Pink tönäisee miehen syrjään kadulla Batman – paluu  Batman Returns  Batman heittää huligaanin pois tieltään 1995  Toy Story - leluelämää  Toy Story  Lamppu tönäisee Buzz Lightyearin ulos ikkunasta 1997  Face/Off – kahdet kasvot Face/Off  Castor Troy ampuu miehen 1998  Tappava ase 4  Lethal Weapon 4  Liekinheitinmies paiskautuu päin rekkaa 1999  Star Wars: Episodi I – Pimeä uhka  Star Wars Episode I: The Phantom Menace  Taisteludroidi ampuu Naboon turvallisuuskaartin sotilaan 2001  Apinoiden planeetta  Planet of the Apes  Kenraali Thade paiskaa kaksi ihmistä ilmaan2002  Taru sormusten herrasta: Kaksi tornia  The Lord of the Rings: The Two Towers  Haltiasoturi putoaa alas muurilta Star Wars: Episodi II – Kloonien hyökkäys  Star Wars Episode II: Attack of the Clones  Amidalan aluksen räjähdys paiskaa sotilaan2003  Taru sormusten herrasta: Kuninkaan paluu  The Lord of the Rings: The Return of the King  Siivekäs peto pudottaa gondorilaisen sotilaanLegolas pudottaa itäläisen olifantin selästäAnimatrixThe AnimatrxSentinel nappaa miehen kiinni ja paiskaa hänet lattiaan Hellboy  Hellboy  Tiedemies imeytyy portaaliin2005  King Kong  King Kong  Dinosauruksia pakeneva merimies putoaa alas kielekkeeltä  Star Wars: Episodi III – Sithin kosto  Star Wars Episode III: Revenge of the Sith  Laserkanuunan räjähdys paiskaa kloonisotilaan ilmaan Sin City  Sin City  Poliisi heitetään poliisiautosta roskakasaan Kingdom of Heaven – Taivas maan päällä  Kingdom of Heaven  Muslimisotilas putoaa alas piiritystornista 2007  Grindhouse: Death Proof  Grindhouse: Death Proof  Autokolarissa huuto kuuluu, vaikka huutajaa ei ole 2008  Star Wars: The Clone Wars  Star Wars: The Clone Wars Taisteludroidi ampuu kloonisotilaan räjähtävän AT-TE:n lähellä Indiana Jones ja kristallikallon valtakunta  Indiana Jones and the Kingdom of the Crystal Skull  Indiana ja Mutt törmäävät lukiolaispoikaan2009  Kunniattomat paskiaiset  Inglorious Basterds Yhdysvaltalaisotilas putoaa rakennuksesta propagandaelokuvassa Up – kohti korkeuksia  Up  Koirat tippuvat kallionkielekkeeltä veteen 2010  Laskettu aika  Due Date Tietyöläinen väistää Peterin ja Ethanin autoa2012  Alex Cross  Alex Cross Mies lentää kaupungilla tapahtuvassa räjähdyksessä Hobitti – Odottamaton matka  The Hobbit: An Unexpected Journey Hiisi putoaa alas sillalta2013  Itse ilkimys 2  Despicable Me 2 Magneetti aiheuttaa tuhoa tutkimusasemalla Man of Steel  Man of Steel Sotilas putoaa lentokoneesta Ainoat oikeat  Ainoat oikeat Mies kaatuu parkkipaikalla Hobitti – Smaugin autioittama maa  The Hobbit: The Desolation of Smaug Järvikaupungin sotilas kaatuu 2018  Venom  Venom  Venom pudottaa yhden SWAT-ryhmän sotilaista parvekkeelta alas 2019  Once Upon a Time in Hollywood  Once Upon a Time in Hollywood  Gringo putoaa talon katolta 2023  Indiana Jones and the Dial of Destiny  Indiana Jones and the Dial of Destiny  Natsisotilas putoaa junan kyydistä

 Katso myös 
 Howie scream

 Lähteet 

Aiheesta muualla
 Wilhelm-äänitehoste 
 Hollywood Lost and Found: The Wilhelm Scream 
 YouTube -video kohtauksista, joissa Wilhelm-äänitehoste esiintyy 
 An iconic Hollywood sound effect called the Wilhelm scream was uncovered in an archive CBS News

Luokka:Elokuvaan liittyvät käsitteet
Luokka:Yhdysvaltain elokuva
Luokka:Sisäpiirivitsit